CELEX: 62019CN0354
Language: ro
Date: 2019-05-03 00:00:00
Title: Cauza C-354/19: Cerere de decizie preliminară introdusă de Patent-och registreringsverket la 3 mai 2019 — Novartis AG/Patent-och registreringsverket

8.7.2019   
            
            
               RO
            
            
               Jurnalul Oficial al Uniunii Europene
            
            
               C 230/23
            
         
      Cerere de decizie preliminară introdusă de Patent-och registreringsverket la 3 mai 2019 — Novartis AG/Patent-och registreringsverket
      (Cauza C-354/19)
      (2019/C 230/28)
      Limba de procedură: suedeza
      
         Instanța de trimitere
      
      Svea Hovrätt, Patent- och marknadsöverdomstolen
      
         Părțile din procedura principală
      
      
         Reclamantă: Novartis AG
      
         Pârât: Patent-och registreringsverket
      
         Întrebarea preliminară
      
      Având în vedere obiectivul fundamental vizat de certificatul suplimentar de protecție, și anume stimularea cercetării farmaceutice în Uniunea Europeană, articolul 3 litera (c) din Regulamentul nr. 469/2009 (1) coroborat cu articolul 3 alineatul (2) din Regulamentul nr. 1610/96 se opune ca solicitantului care a primit anterior un certificat suplimentar de protecție având ca obiect un produs protejat de un brevet de bază în vigoare pentru produsul în sine să i se elibereze un certificat suplimentar de protecție pentru o nouă utilizare a produsului într-o situație precum cea aflată în discuție în procedura principală, în care noua utilizare constituie o nouă indicație terapeutică care este protejată în mod special de un nou brevet de bază?
      
         (1)  Regulamentul (CE) nr. 469/2009 al Parlamentului European și al Consiliului din 6 mai 2009 privind certificatul suplimentar de protecție pentru medicamente (JO 2009, L 152, p. 1).